Határozat

Eötvös Tudományos Konferencia rendezvényről

A Kari Tanács egyhangúlag (27 igen) támogatta az International Symposium on Fluorous Technologies 2013 –Budapest (ISoFT’13-Budapest) című nemzetközi konferencia felvételét az Eötvös Tudományos Konferencia rendezvény sorozatba.

***Általános információk:***

A konferencia időpontja: 2013. június 2-5.

Helyszín: ELTE Lágymányosi Campus

Szervezők: Magyar Kémikusok Egyesülete és a Szerves Szintézisek Laboratóriuma (ELTE TTK Kémiai Intézet)*,* melyet a címben jelölt *’Fluorous Technologies*’ elv társfeltalálója (Dr. Rábai József) vezet.

A konferencia az alábbi honlapon jelenik meg:

http://www.isoft13.mke.org.hu/

***A konferencia előzménye és célja:***

A fluoros kétfázisú rendszer koncepcióját 1992-1993 során dr. Horváth István Tamás projektvezető és dr. Rábai József vendégkutató dolgozták ki az *Exxon Research & Engineering Co., Központi Kutató Laboratóriumában* (Annandale, NJ); ld.:

(1) ["Facile catalyst separation without water: Fluorous biphase hydroformylation of olefins"](file:///C:\Users\Klára\AppData\Local\Microsoft\Windows\Temporary%20Internet%20Files\Content.Outlook\R20VP97T\Digital-Suppl_1%20RJ%20%20papers_pdf\1994%20Science,%20%20Fluorous%20biphase%20hydroformylation_%20.pdf)*,* Horvath, I. T.; Rabai, J., *Science,* 1994, *266*, 72).

(2) "Fluorous Multiphase Catalyst or Reagent Systems for Environmentally Friendly Oxidation or Hydroformylation or Extraction Processes" Horvath, I. T.; Rabai, J. (Exxon Research and Engineering Co., USA). Eur. Pat. Appl. (1995), 11 pp. EP 633062 A1 19950111 Application: EP 94-304877 19940704. Priority: US 93-88706 19930708.

A *fluoros* kémia evolúciója talán az első néhány csepp perfluoralkán (J. H. Simons, 1937) izolálásával kezdődött. Az előbbi - csak szén és fluor atomokból felépülő telített vegyületek (’fluorokarbon’) - elkülönítése/tisztítása egyszerű fázis-elválasztási műveletekkel történt különös fizikai-kémiai tulajdonságaiknak köszönhetően. A *‘fluoros fázis’* elnevezést 1994-ben Horváth és Rábai használták először a ‘*vizes fázis’* analógiájára. Itt a *fluoros* szó azt jelzi, hogy ezek (vagyis a *fluoros* fázis, reagens, stb.) legfontosabb jegyei a perfluoralkánok, perfluoréterek, perfluor-(trialkil-aminok), vagy a perfluoralkil-csoportokéhoz hasonlítanak.

Az első *fluoros* konferenciát 2005-ben rendezték (*ISoFT’05-*Bordeux-Talance, Franciaország), melyet további három követett (ISoFT’07-Yokohama-Kamakura, Japán; *ISoFT’09*-Jackson Hole, WY, USA; *ISoFT’11*-Hong Kong, Hong-Kong, Kína).

***Tudományos program:***

Az “*ISoFT’13-Budapest*” egyúttal *az első* hazánkban megrendezésre kerülő fluorkémiai tárgyú világkonferencia. Tudományos programja a korábbi találkozók hagyományait követi; lehetőséget biztosít az ipari és az akadémiai szektorban elért *fluoros* kémiai eredmények és alkalmazások megismerésére.

A konferencia helyi szervező bizottsága bízik abban, hogy a tutoriális –, majd a későbbi előadások és poszter bemutatók egyértelműen bizonyítani fogják, hogy a *fluorkémia* az atomkorszak kémiája. Ezen ismeretek békés célra történő alkalmazásai révén számos olyan termék és eljárás született, melyeknek a társadalom mindennapi életében történő alkalmazása ma már természetessé vált (pl. gyógyszerek, teflon).

A Tutoriális szekció célja az, hogy hírt adjon a fluoratom, mint ‘*szuperhalogén*’ (L. Pauling) által kiváltott *különös molekuláris és makroszkópikus* tulajdonságokról és felkészítse a résztvevő érdeklődőket ezek későbbi megértésére és értelmezésére.

A *’Fluorous’* módszerek széleskörű megismerése és alkalmazása lehetőséget adhat számos kutatási terület hatékonyabb műveléséhez, innovatív technológiák kidolgozásához. A fluoros technológia már eddig is jelentős hatást gyakorolt a kémia különböző területeire; ld. https://dl.dropbox.com/u/104800753/ISoFT%27-all.zip

A konferencia nyelve angol. Ezen a rendezvényen a *fluorkémia* és a *’fluorous’* kémia nemzetközileg elismert külföldi és hazai kutatói tartanak 60, 45, 30, és 20 perces előadásokat, illetve poszter prezentációt.

A konferencia fő témái:

* **Tutorial Lectures**  
  S. Rozen (Tel Aviv); J. A. Gladysz (Texas A & M); G. Haufe (Münster);   
  J. S. Thrasher (Clemson); V. A. Soloshonok (San Sebastian/Bilbao).
* **Plenary and Invited Lectures**E. G. Hope (Leichester, UK); P. Metrangolo (Milan); I.T. Horváth (Hong Kong); Y. B. Yu (Maryland, USA); [**J. Kvičala**](http://uoch.vscht.cz/cz/skupiny/Kvicala/clenove/Q.html) (Prague, Cz); H. Sawada (Hirosaki, JP).
* **Synthesis of Fluorous Compounds and Fluorous Materials**
* **Structural, Physical, and Chemical Properties of Fluorous Compounds**
* **Computational Fluorous Chemistry**
* **Chemical and Biological Applications of Fluorous Reagents and Catalysts**
* **Environmental Aspects of Fluorous Chemistry**
* **Fluorous Analysis, Diagnostics and Molecular Medicine**

Az angol nyelvű ABSTRACT BOOK az előadások és poszter bemutatók egyoldalas összefoglalóit tartalmazza, melyet minden résztvevő a regisztráció során vehet át.

A tudományos program nemzetközi és hazai szervező testületét a konferencia honlapja mutatja be.

Bizottságok:

**International Advisory Board of ISoFTs:**  
  
**Dennis P. Curran**, University of Pittsburgh, USA  
**Richard H. Fish**, LBNL Berkeley, USA  
**John A. Gladysz**, Texas A&M University, USA  
**Kenichi Hatanaka**, The University of Tokyo, Japan  
**Eric G. Hope**, University of Leicester, United Kingdom  
**István T. Horváth**, City University of Hong Kong, China  
**Pierangelo Metrangolo**, Politecnico di Milano, Italy  
**Nicola L Pohl**, Indiana University, Bloomington, USA  
**Gianluca Pozzi**, CNR-Istituto di Scienze e Tecnologie Molecolari, Milano, Italy  
**Ilhyong Ryu**, Osaka Prefecture University, Japan  
**Jean-Marc Vincent**, University of Bordeaux, France (Permanent Secretary of ISoFTs)

**Local Organizing Committee**  
  
*Co-chairmen:*  
**József Rábai**, Institute of Chemistry, Eötvös University  
**László T. Mika**, Budapest University of Technology and Economics  
  
*Members:*  
**Beáta Androsits**, Hungarian Chemical Society   
**József Bakos**, University of Pannonia   
**Ferenc Joó**, University of Debrecen   
**László Kollár**, University of Pécs  
**Tibor Soós**, Chemical Research Center, Hungarian Academy of Sciences  
**János Wölfling**, University of Szeged  
  
*Secretary:*  
**Mónika Bondár**, Hungarian Chemical Society

Az ELTE TTK kutató-, oktató- és diákközösségének ingyenesen biztosított a tudományos rendezvényen való részvétel.

A rendezvény az ELTE SZMSZ 39. §-ban az Eötvös Tudományos Konferencia rendezvény sorozatba vétellel kapcsolatban elvárt célokat megvalósítja, s kielégíti az ott meghatározott feltételeket.

Budapest, 2013. május 13.

Surján Péter s.k.

dékán